Mellem 720 og 735 blev Paulus født i Friuli i den måske adelige [[langobarder|langobardiske]] familie. Hans bror Arichis var gift og fik to børn. En søster gik tidligt i [[kloster]]. Paulus fik en fremragende uddannelse ved den langobardiske konge [[Ratchis]] hof i [[Pavia]], hvor Flavian underviste ham i [[Oldgræsk|græsk]]. Det er sandsynligt, at Paulus blev sekretær for langobardernes sidste konge [[Desiderius]]; sikkert er det, at han underviste kongens datter [[Adelperga]]. Da Adelperga blev gift med [[Arechis 2. af Benevento|Arechis]] af [[Benevento]], boede Paulus ved Arechis' [[hof]] og skrev på Adelpergas opfordring en fortsættelse af [[Eutropius]].
Historie